ms ms id en id hu ms en en en en en en en en en en en en en en id id id en en en id id id id id id id id id id id id id id id en id en id id id id id id id ms id id en id en id en en en en id id id id id id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘History’ Category
We once surely had dreamt of becoming someone else from what we are now. When I was 6, I joined the kindergarten pretty late compared to the rest. It was in March I could say. Actually, I started my prekindergarten at 5 in Temerloh town for the reason that my parent wanted me to attend an Islamic kindergarten (Taski). So, there I stayed for a few months (or maybe weeks). I couldn’t stay there any longer because of the distraction from my so called cousin who was in the same Taski with me. And now, I can tell you that it was only my excuse to get rid of that Taski. I didn’t enjoy my daily lesson because I kept thinking at what time my mother will come to fetch me home. And usually, I would be the last student who left the Taski.
Later, I’ve been transfered to another Taski. Exactly in the town (the previous ones was in a housing compound of Taman Seri Semantan). For the first few days, my gradmother accompanied me to the school and stayed in the class with me. I was not embarrassed at all to be accompanied by my guardian because of the reason I knew I could reach home earlier if my grandma took me home. The first day over there, I remembered how I was accidentally noticed as a brilliant kid. Everything was because of a question from my ustazah asking what is Asadun (Asadun is an arabic word). I answered confidently Asadun means lion. My ustazah asked me twice did I ever learn it in my previous Taski? I said no. To tell you all the truth, I knew the meaning of Asadun is because of a children cassette compiling 10 songs teaching simple muslim prayers, arabic words and a few more telling about Allah and Rasulullah. I still remember the cover of the cassette. A little boy sitting on the sajadah held up his hands praying to Allah. The conclusion is, I was not brilliant back then in that incident. All credit should be given to my father who had bought the cassette for us.
When my grandma could no longer come to school with me, I always cried towards the end of the class session. Everyday, my father will come to pick me up with his big super duper red Yamaha. I can tell you what, I always proud to be riding on it. People would throw us a jealous glance. But now we own it no more. I think my father could not stand me crying not to go to school almost everyday. Therefore, I quitted and was not attending kindergarten since then until I reached 6.
What made me resumed my schooling? 20 years ago, my father owned a farm. Consisted of chickens, rabbits and quails. He would be around in the morning processing his chickens (Did ayah just finish study at that time? I’ve forgot everything in exact). Our current house was still under construction. For the time being, we stayed in a double-storeyed house located about 300 meters from our house now. Every morning, after my mother left to work, I would stand at the balcony and waited for Cikgu Izumi to pass by my house (we called that house as rumah sewa). Cikgu Izu is a kindergarten teacher. When she walked by, I would shout out loud to greet her salam or good morning. Seeing me being so good to her, I think, it became the reason to send me to her kindergarten. Tadika Kemas Kampung Lebak.
The first day in Tadika, I cried badly. So so badly wanted to go back. And now, if I could turn back time, I did not want it to happen. I have 2 second cousins who were in the same class with me. Ashiq and Shafiq. And up till now, if we happened to meet during family gathering, hari raya or any functions, their grandma will bring up the story to peak. Ya Allah. It is so embarrassing. She will tell the rest how bad it was. She knew everything because the boys told her the story when she came to pick them with her black old bicycle.
And luckily it happened only on the first day. For the second, third and the rest of the year, I have started to enjoy the school and friends that I made over there. I was the only student wearing scarf (hijab) to school. One day, Cikgu Izu reminded us to cleanse our ears because the next day, she wanted to check up our body cleanliness (ears and nails). At home, I forced my mother to help me to cleanse my ears but instead she said that my ears were clean enough. But I still wanted to do something to make them look cleaner for the check up. So, I took my towel and some kind like polishing my ears. It was painful but I kept doing it though. And the next day, I actually was excluded from the inspection because I was wearing scarf. Ouch. And my ears were already swollen. And I regretted for not listening to my mother.
In that Tadika, Cikgu Izu always regarded me as the class monitor (Wasn’t me who was the last student registered to the kindergarten? I didn’t get it till today). She always asked me to be the facilitator in solving the Maths problems. She once whispered to me like this: Sarah, kamu jawab laju sangat dari kawan-kawan yang lain. Jadi kamu tolong saya ajar kawan-kawan boleh? I sensed nothing in her words. Only years after that I realized that I was quite a fast learner especially in numbers back then.
During the graduation day, 3 kindergartens combined for one certificate giving ceremony. My school had to perform 2 dances. So I took part in Inang (seriously I’ve forgotten how the steps were!) and an Orang Asli dance (got a special name for it but I couldn’t recall it). Oh, before everything started, I had been given an opportunity to recite the ayatul Quranul Karim (maybe for the reason that I was the only one student who’s wearing scarf). If I tell you the story, promise me not to laugh over it ok. Promise?
I sat on the special podium in front of hundreds people. Microphone was placed very close to me. A muqaddam was settled on a rehal (the thing that we use to put Al-Quran on it). And so there was me starting to recite it politely with the proper attitude of reading the Holy Book. As a rule, we always should have started it with Isti’azah (A’uzubillahiminasy Syaitonirrajim). But I stucked there repeating A’u… A’u… A’u… for three times! I failed to complete it! Later, the father of the 2 boys (Ashiq and Shafiq) (who is my uncle named Ayah Long Naha) came nearer and said the whole complete sentence for me to repeat after him. Ya Salam. Only after that I could continue the recital. Right after the incident, the crowd addressed me as ‘Radio Buruk’ and up till now, Ayah Long Naha will tease me upon this incident. Anyway, I found it as a joke too. How could I be so nervous and fail to say it out in 1 shot? Ya Salam… Ya Salam…
In the end of the ceremony, while receiving my graduation scroll, the YB asked me one question. Besar nanti nak jadi apa? I smiled and firmly answered: Nak jadi doktor, Dato’. There he stood still, smiled to me and said: Belajar pandai-pandai, rajin-rajin.
And here I am to catch my dream. I am a dream catcher. And what about you?
Kisah Cuti Hari #4 dan #5
– Hari keempat, saya hanya tidur saja. Bangun hanya untuk solat, makan dan makan ubat. Kemudian sambung tidur kembali. Demam tak surut-surut lagi sehinggalah malam.
– Hari kelima, masih demam tapi saya tidaklah berbaring saja. Esok kelas akan bermula jadi saya mempersiapkan barang-barang, mencuci baju dan lain-lain. Lega. Cuti sudah tamat.
Posted on April 23rd, 2008 by Sarah  |  33 Comments »
Kali ini, saya ingin menyambung kisah Cuti-cuti Moscow saya bersama Cik Wanie. Pada hari Ahad lalu, selepas Asar, saya dan Wanie bertolak menuju ke Metro Mayakovskaya. Kami ke sana dengan hajat untuk ke Restoran Pizza Hut bagi mengisi perut. Hajat lain, inilah hadiah saya untuk diri sendiri sempena ulangtahun kali ini. Tapi lain pula jadinya sebaik tiba di sana. Pizza Hut yang biasa saya kunjungi dulu sudah tiada lagi di sana. Sebaliknya, sudah diganti oleh sebuah Restoran Pizzerissimo, juga sebuah restoran berteraskan pizza tetapi lebih berkelas dan pastinya lebih mahal daripada Pizza Hut. Kami mengambil keputusan untuk membelanja diri masing-masing di situ saja. Sudah malas hendak ke stesyen lain untuk mencari Pizza Hut (sebenarnya satu stesyen selepas steyen itu saja).
Bersebelahan dengan restoran tersebut, terdapat sebuah Concert Hall yang digunakan untuk pertunjukan teater dan tarian. Yang pastinya, Concert Hall ini kebiasaannya hanya dilawati oleh golongan atasan kerana kelasnya yang lebih tinggi berbanding dewan teater lain. Dari luarnya saja sudah boleh dilihat lampu bergemerlapan dan karpet merah untuk masuk ke tangga utama.
Kami memesan makanan. Saya memilih Spagetti Ocean and Mountain (berasaskan makanan laut dan cendawan), sebiji pizza tuna saiz kecil dan air Strawberry Syrup Chocolate. Wanie pula memesan Fish Fillet with Baked Potato Puree and Mushroom Souce, sebiji pizza mozarella saiz kecil dan air Vanilla Ice Cream. Ya. Inilah menu kami pada hari itu. Memang banyak. Makanan tiba sedang elok ketika waktu Maghrib pun masuk. Jadi saya pun terus berbuka.
Makanannya sangat sedap. Betul-betul menepati citarsa lidah kami yang Melayu Jati Temerloh dan Melayu Jawa ini. Untuk pengetahuan semua, bila hidup di perantauan ini, salah satu masalahnya adalah untuk menyesuaikan lidah kita dengan citarasa tempatan. Tapi Alhamdulillah, di restoren itu, segalanya sempurna. Saya masih terbayang-bayang hirisan dan serbuk keju halus di permukaan spagetti saya yang mencair sebaik digaulkan dengan kuah sup cendawan berudang yang panas itu. Orang Itali kata: Perfecto! Malangnya, saya hanya dapat menghabiskan separuh saja daripadanya kerana saya mengalami gastrik dengan tiba-tiba. Sebetulnya perut saya telah mula pedih sejak jam 11 pagi tapi saya tetap mahu menghabiskan puasa pada hari itu. Nasib baik Wanie membawa ubat gastrik yang saya bekalkan padanya. Pizza saya hanya jamah sepotong saja dan selebihnya dibungkus pulang.
Lain pula bagi Wanie. Dia berjaya menghabiskan makanannya tetapi 2 potong pizza tetap terpaksa dibungkus pulang saja. Sebelum melangkah keluar, restoran itu mula dipenuhi oleh pengunjung yang baru sudah menonton persembahan di Concert Hall bersebelahan. Semuanya ala-ala Mak Datin. Yang lebih mencuit hati, kami memasang telinga mendengar perbualan beberapa orang pelanggan yang mengagak-agak kadar kalori yang terkandung dalam makanan yang hendak ditempah. Dan mereka membandingkan dengan berat makanan tersebut. Contohnya Cheesy Beef Steak seberat 90 gram satu hidangan. Aduh. Kami berdua ni. Tak sempat dah nak fikirkan kadar kalori semua ni. Nak makan, makan saja. Jangan fikir dah. Hairan betul saya dengan orang yang terlalu menjaga kelansingan badan ini. Hilang satu nikmat. Nikmat menghadap makanan dengan gembiranya!
Dari situ, kami menaiki metro menuju ke stesyen Teatralnaya. Di situ terdapat pertukaran untuk 3 buah stesyen sebenarnya. Ke laluan Merah (Stesyen Okhodny Ryad), ke laluan Biru Tua (Stesyen Plosyad Revolutsy) dan ke laluan Hijau Tua (Stesyen Teatralnaya). Tapi kami tidak membuat sebarang pertukaran. Sebaliknya kami keluar menuju ke arah Kremlin. Ketiga-tiga stesyen tersebut letaknya di tengah-tengah Moscow City, berhampiran dengan The Red Square. Dari situ, kami berjalan kaki menuju ke dataran di hadapan Kremlin. Kebetulan, tempat meluncur ais awam telah mula beroperasi dan suasana sangat meriah pada hari itu. Waktu itu, jam baru menunjukkan sekitar 5.40 petang. Kami berjalan-jalan di sekitar The St. Basil dan sempat bercanda-ria dalam suhu 3 di bawah takat beku. Salji juga sedang turun pada waktu itu tapi tidak sesejuk mana. -3’C masih dikira boleh tahan saja buat kami.
Dalam perjalanan menuju ke metro semula, kami melalui Moscow Historical Museum. Pada hari tersebut, sedang berlangsung sebuah pameran Emas Ketuhanan Seantero Dunia. Sebenarnya tadi kami telahpun melintasi muzium ini tapi tidak berhajat untuk masuk. Tapi setelah lalu buat kali kedua, hati saya dipanggil-panggil untuk menyaksikan pameran tersebut kerana terpujuk dengan kelembutan ayat: Dear Moscow and Guests of Our City yang disebut oleh narator yang membacakan kronologi aktiviti di muzium tersebut. Setelah dua kali mendengarkannya, kami berdua ke kaunter tiket dan menunjukkan pas pelajar kami untuk mendapatkan harga pelajar. Murah saja.
Ketika menyaksikan pameran emas itu, saya kira, kami berdualah pengunjung termuda di dalam dewan pameran tersebut dan kami berdua jugalah yang riuh berceloteh kerana teruja dengan barangan emas sama ada milik agama Kristian, Islam, Buddha dan beberapa agama yang lain. Juga peralatan perang milik anak-anak raja (saya terbayangkan Putera Raja dalam cerita Cinderalla berperang menggunakan perisai emas yang dipamerkan. Hehe), pinggan mangkuk bersadur emas (dalam Islam, ini adalah haram ye 🙂 ), hiasan di dalam rumah para bangsawan, baju-baju bersadur emas, bekas memungut cukai di zaman dahulu yang bersadur emas dan yang lebih dahsyat, saya baru saja mengetahui bahawa ketika sukan Olimpik pada tahun 1980 (atau 1960) yang berlangsung di Moscow, pingat emasnya juga disadur dengan emas tulen dan ia dipamerkan dalam koleksi Emas Seantero Dunia ini juga! Kaya sungguh Rusia pada waktu itu sehingga boleh menyediakan pingat emas tulen ya. Terkejut saya.
Selepas itu, kami menuju ke galeri muzium yang utama. Kisah sejarah manusia yang didahului dengan Teori Darwin yang kemudian disangkal dengan fakta saintifik pensenyawaan sperma dan ovum, bukannya melalui evolusi kaum ungka kepada manusia (Dalam Islam {rujuk Surah Al-Insan}, kita mempercayai manusia berasal daripada keturunan Nabi Adam. Memang kita terbentuk hasil pensenyawaan yang kemudian terbentuklah seketul darah yang lalu menjadi daging dan tulang belulang, tetapi bapa kita Adam adalah manusia pertama yang Allah ciptakan daripada tanah syurga dan ibu kita Hawa daripada rusuknya). Kami menyusuri perkembangan zaman Paleolitik, Mesolitik, Neolitik dan sehinggalah ke zaman pasca modenisasi dan seterusnya Rusia yang moden. Kenapa mereka amat menitikberatkan pengetahuan sejarah ini? Sebenarnya Rusia dan Tanah Siberianya yang melunjur sehingga ke Timur Uzbekistan merupakan antara pusat awal berkembangnya zaman Paleolitik. Di dalam muzium tersebut, ada dipamerkan rangka tulen dua orang dari zaman Paleolitik yang mana ketinggiannya adalah sekali ganda lagi daripada manusia zaman sekarang. Bagi orang bersaiz kecil macam saya, tinggi mereka adalah 3 kali ganda ketinggian saya! Saya terbelek-belek rangka-rangka tersebut sehingga apabila balik ke rumah, saya masih mengingati raut dua rangka tersebut!
Seperti yang telah saya nyatakan dalam entri terdahulu, Bahasa Rusia ini sudah sangat tua usianya. Telah muncul sejak penghujung era Neolitik lagi. Banyak lagi fakta berkisar tentang pembangunan Rusia dan Ukrain (spesifiknya di Kota Kiev) yang diceritakan di dalam muzium tersebut tetap saya dan Wanie sudah pening kepala berlegar-legar terlalu lama di dalam muzium tersebut. Jadi kami pun mengambil keputusan untuk pulang.
Kami terlupa untuk membeli pelekat kebenaran membawa kamera. Jadinya tiada gambar di dalam muzium. Hanya pemandangan dari luar sajalah yang ada.
Akhir kata, SELAMAT HARI LAHIR KE-21 buat CIK WANIE kita. Semoga hidup Wanie sentiasa dalam redha-Nya di dunia dan akhirat (26 Januari, Sabtu).
Nota 1: Maaf. Entri terlalu panjang. Tak reti nak dipendekkan macam mana. Maaf kalau ada yang jemu.
Nota 2: Internet masih rosak dan saya sudah mula terbiasa hidup tanpa internet. Lagipun, kelas akan bermula kurang 2 minggu dari sekarang. Jadi, maaflah saya tidak sempat melawat-lawat blog rakan-rakan. Saya sudah mula memfokuskan diri dengan nota-nota. Saya macam tak percaya telah menghabiskan hampir 6 jam menelaah pada siang tadi!
Nota 3: Welcome Home my dearest housemates! Dan semoga cepat sembuh Ayah!
Posted on January 26th, 2008 by Sarah  |  26 Comments »
Sudah tiga hari jadual saya sangat padat. Keluar awal dari rumah dan sekitar jam 9 malam baru tiba semula ke bilik. Hendak dijadikan cerita, semalam saya ke Kompleks Membeli-belah Ikea-Mega-Ashan lagi sekali. Tapi kali ini saya hanya ke Mega dan Ashan saja. Satu Mega saya kelilingi semalam semata-mata untuk mencari hadiah untuk seorang kawan dan juga meninjau-ninjau koleksi jaket untuk musim bunga yang akan tiba di hujung bulan Mac nanti. Tapi sudahnya, tiada satupun yang saya beli melainkan hadiah untuk kawan saya sahaja.
Disebabkan terlalu penat, saya dan Wanie mengambil keputusan untuk makan di medan selera yang bersebelahan dengan tempat ice skating. Tapi, sudahnya sekali lagi kami tidak makan sesuatu yang beratpun kerana tiada yang memenuhi citarasa. Tambahan pula, di rumah masih ada lebihan lauk sambal udang dan ikan salmon masak asam pedas hari semalam. Lagi puas jika makan nasi di rumah saja. Jadinya, kami hanya membeli koktail susu buah dan pai buah saja.
Ketika duduk makan di sebuah meja sambil berbual-bual, kami didatangi oleh dua orang remaja perempuan. Sekitar usia kami saja. Atau mungkin lebih muda. Mereka tersenyum-senyum dan bertanyakan sesuatu dalam bahasa yang tidak difahami dan sengau bahasanya. Tambah mengejutkan, mereka mengambil kerusi daripada meja berhampiran dan duduk bersama kami di meja kami. Kami pada mulanya tidaklah terlalu terkejut kerana barangkali ada sesuatu yang hendak ditanyakan. Tapi hati saya yakin mengatakan bahawa mereka ini sekadar hendak mengacau kami.
Sebaik mereka duduk, mereka bertanya lagi dalam bahasa yang tidak difahami dan dibuat-buat kesengauannya itu. Saya lalu berkata (dalam Bahasa Rusia): Mi ne panimaem (Kami tak faham). Mereka meneruskan juga aksi itu dengan tersengih-sengih. Saya bertambah yakin mereka ini hanya hendak mempermainkan kami. Lalu saya dengan sopannya bertanya: Do you speak English? Dan dengan laju mereka serentak menjawab: No. Kemudian mereka gelak besar.
Terus, mereka bangun dan lari meninggalkan saya dan Wanie. Kami berpandangan. Dan terpacullah soalan ini yang saya ajukan kepada Wanie: Kalau kita ni British, diorang kacau kita macam ni tak?
Sebenarnya, saya geram dengan budaya orang tempatan di sini yang tidak sukakan atau kurang terbuka dengan bahasa luar yang mereka dengari. Sebagai contoh, Bahasa Inggeris. Walaupun mereka semua wajib mempelajari bahasa ini di sekolah, namun tidak semua boleh memahami patah lagi bertutur dengan baik menggunakan bahasa antarabangsa ini. Pendek cerita, mereka begitu berbangga dengan bahasa ibunda mereka. Ketika saya melawati Historical Museum di Kremlin pada hari Ahad lalu, saya baru saja mengetahui bahawa usia Bahasa Rusia sudah sangat tua. Bahasa ini sudah mula wujud sejak di penghujung zaman Neolitik yang mana pada waktu itu, abjad-abjad yang digunakan adalah alfabit Rusia Kuno. Dalam alfabit terkini, tidak banyak pembaharuan dilakukan. Cuma belitan dan lingkarannya semakin kurang (Sungguh! Alfabit kuno sangat berbelit-belit!). Mungkin atas faktor inilah, dasar bahasa mereka masih sangat kukuh mendaulatkan bahasa ibunda mereka ini.
Begitu juga dengan sifat keterbukaan mereka dengan bangsa luar. Saya rasa adalah tidak keterlaluan jika saya katakan bahawa mereka ini agak kasar dengan bangsa luar lebih-lebih lagi warga Asia Tenggara yang kecil-molek berkulit sawo matang dan juga bangsa berkulit gelap. Tapi sekiranya bangsa asing itu adalah mereka yang berkulit putih, berhidung mancung, bermata kelabu, layanan mereka sama saja. Mungkin bagi mereka, itu adalah bangsa serumpun mereka.
Rusia ini sebuah negara yang perasan bagus sebenarnya. Eropah tidak mengaku mereka 100% berbenuakan tanah Eropah tapi Rusia ini masih hendak mendakwa mereka sebahagian daripadanya. Sedangkan Rusia ini hampir 80% daripada keluasan tanahnya berpetakan tanah Asia. Sehinggalah Liga Dunia hendak menjaga hati mereka (atas faktor ekonomi, kekuatan teknologi dan monopoli suara dunia) lalu mengelaskan mereka sebagai Eropah Timur (The Eastern Erope). Itupun kerana kewujudan St. Petersburg (sebuah bandar moden paling barat dalam geografi Rusia) yang dilihat sebagai pintu masik ke Eropah melalui jalan tanah. Ia digelar sebagai The Gate of Europe.
Perasan sungguh Rusia ini, kan? Kesimpulannya, bahasa itu jiwa bangsa. Dengan bahasa kita dihormati. Dengan bahasa juga kita dikeji. Saya sesopannya menggunakan perkataan DO ketika bertanya sama ada mereka boleh bertutur dalam Bahasa Inggeris ataupun tidak. Saya masih mentatasusilakan bahasa saya walaupun dalam keadaan geram dengan tidak menggunakan perkataan CAN yang dalam peradaban bahasa akan membawa makna kita memerli seandainya mereka tidak boleh berbicara dalam bahasa itu. Nasib baik bukan semua warga Rusia bersifat kurang ajar seperti dua remaja perempuan itu tadi. Jika tidak, saya pun tidak tahu macam mana saya boleh bersabar selama 5 tahun bermastautin di sini. Sebenarnya, ada banyak lagi pengalaman saya berhadapan dengan bangsa keras kepala dan jenis tidak mahu kalah ini. Tapi cukup dulu untuk kali ini.
Ya. Inilah Rusia. Ya. Bahasa itu jiwa bangsa. Maka saya menutup pena saya untuk kali ini.
Nota 1: Peribahasa Inggeris ada mengatakan, ‘When in Rome, do as the Romans do’. Tapi saya nasihatkan, ‘When in Russia, do not do as the Russians do’. *senyum*
Nota 2: Internet saya masih belum OK!!!!
81) A rotten apple spoils the barrel – A dishonest or immoral person can have a bad influence on a group. Moral: Jagalah air muka agama, bangsa dan negara kita.
Posted on January 23rd, 2008 by Sarah  |  33 Comments »
Beberapa hari lepas, emak saya bersungut mahu membaca perjalanan cuti saya. Tapi jujur saya katakan, minggu pertama cuti dipenuhi dengan aktiviti di luar, ke Mega-Ashan-Ikea, meredah Moscow dalam suhu serendah -17’C dan bermacam-macam lagi. Tapi minggu lalu saya hanya terperap di rumah. Berhibernasi. Tapi bukan tidur. Beraktiviti dengan novel dan memasak saja. Jadi, takkan saya hendak menjawab pada emak bahawa saya berhibernasi dengan jayanya sebagai orang Eskimo di rumah sedangkan anaknya ini tidak boleh duduk diam sebenarnya. Jadi semalam petang, selesai solat Asar, saya nekad untuk bercuti-cuti Moscow. Destinasinya adalah Park Pobedy (Victory Park). Letaknya di barat laut Moscow yang sebenarnya tidak berapa jauh dari kawasan hostel ini. (Klik gambar untuk imej yang lebih besar)
Teman saya hari ini adalah Wanie. Kebetulan Wanie masih belum pernah berjalan secara menyeluruh di taman itu memandangkan keluasannya adalah sekitar 4 km persegi. Kami tiba di sana sekitar jam 3.45pm dan sudah mulai senja. Taman ini adalah signifikan kepada kejayaan Russia dalam Perang Dunia Kedua (1941-1945) ketika menentang tentera Jerman yang melaungkan semangat Fasism pada ketika itu. Terdapat 3 monumen penting di sini. Pertamanya adalah sebuah muzium perang yang menceritakan kronologi perang tersebut yang menyaksikan kemenangan besar Russia dengan teknik pengunduran ke Stalingrad (nama lama bagi Volgograd). Di hadapan muzium ini tegak berdiri sebuah tugu peringatan yang mencatatkan nama-nama bandar di Russia yang terlibat dalam perang 5 tahun ini. Ketika kami sampai, matahari sudah condong ke barat. Suhu pada hari ini hanyalah 1’C ke -1’C sahaja. Sangat nyaman. Tidak sejuk langsung. Ini menambahkan semangat kami untuk meneruskan perjalanan kami.
Monumen kedua dan ketiga yang terdapat di situ ialah memorial masjid dan gereja Kristian Orthodox. Memorial ini adalah tanda pernghargaan Kerajaan Russia buat tentera-tenteranya yang terkorban dalam perang tersebut di mana mereka ini terdiri daripada tentera Muslim dan Kristian. Kedua-dua buah memorial ini sedarhana saja saiznya tapi amat bermakna. Selain daripada ketiga-tiga buah monumen utama ini, terdapat beberapa buah tapak pameran teknologi-teknologi tinggalan perang yang dikelaskan kepada tentera darat, air dan udara. Tinggalan perang yang terbakar dan rosak teruk akibat dibom juga turut dipamerkan secara terbuka di tanah lapang. Malah, keretapi pertama yang digunakan untuk mengangkut barang-barang keperluan perang masih cantik dan kelihatan antik sekali. Saiznya cukup besar. Saya terbayangkan cerita Tom Sawyer apabila pertama kali melihat keretapi itu empat tahun lalu. Selain itu, pengunjung dapat melihat monumen-monumen menarik hasil sentuhan artistik yang didirikan di sekitar taman ini yang mempunyai maksud tersendiri.
Bagi kami di Moscow, suhu setakat -1’C itu adalah sangat nyaman dan tidak sejuk. Kami hairan kenapa musim sejuk pada tahun ini seperti malu-malu untuk beraksi. Saya masih ingat. 2 tahun yang lalu, musim sejuk adalah sangat dahsyat sehingga pernah mencecah -42’C di pertengahan bulan Januari. Ketika tiba di bahagian belakang muzium perang itu, kami lihat ada salji. Agak pelik pada mulanya kerana sudah hampir dua minggu salji tidak turun dengan lebat. Gambar bangunan itu pula adalah muzium tersebut yang berbentuk semi bulatan sebenarnya. Memandangkan saya hanya menggunakan Sony Cybershot W55 saja, jadi tidak dapatlah saya mengambil gambarnya secara penuh pada jarak yang dekat. Terlalu besar. Lainlah kalau saya punya Nikon D80! 🙂
Gambar helikopter ini adalah salah sebuah teknologi perang di tapak pameran tentera udara. Sangat banyak jet-jet pejuang yang bermacam-macam model termasuklah juga jet serang hendap. Saya tidak masuk ke tapak pameran ini (pernah masuk 4 tahun sudah) jadi saya pun menyerang hendap mengambil gambar dari luar saja. Sebenarnya, kami berdua sedang menuju ke masjid yang saya ceritakan tadi untuk menunaikan solat Maghrib. Kebetulan, Wanie masih belum pernah ke masjid ini. Untuk pengetahuan semua, masjid ini kecil saja. Seperti English cottage saja saiznya. Tapi sistemnya canggih. Untuk masuk ke tandas dan tempat mengambil wudhuk, penggunakan kad sentuh diperlukan. Kad ini boleh didapati dari kaunter kecil di dalam masjid. Mungkin ini untuk mengelakkan pembaziran air dan elektrik di dalam tandas jika tiada sesiapa menggunakannya. Di atas ialah gambar di dalam masjid. Sayangnya, tidak terlalu jelas pula. Chandeliar di tengah ruang masjid berbentuk bulan sabit.
Inilah masjid tersebut dari luar. Bercahaya dan jelas kelihatan daripada Minskaya Street yang terletak betul-betul bersebelahan dengan masjid ini. Minskaya Street merupakan antara jalan utama di Moscow yang kemudiannya menghubungkan pengguna jalan raya ke Kutuzovsky Street, sebuah jalan yang sibuk menuju ke Pusat Bandar dan juga ke Lebuh Raya Lingkaran Ketiga (3-oe Kolso). Gambar seterusnya adalah antara monumen yang terdapat di taman tersebut. Simbolik lambang kemenangan yang diperjuangkan oleh barisan tentera darat, udara, air dan pasukan perubatan yang saling bekerja sama. Di puncak monumen ini terdapat lambang UN yang saya tidak jelas apa signifikannya. Nanti saya kaji ya.
Selepas itu, saya dan Wanie menuju ke Kievsky Mall untuk mengisi perut. Saya tersangat lapar. Tidak menjamah walau apapun sejak pagi melainkan secawan nescafe. Kami tiba semula ke rumah pada jam 9.30 malam setelah menghabiskan masa berehat-rehat di food court selepas makan. Kaki tersangat letih untuk terus bergerak balik. Apa tidaknya. Kami telah berjaya menawafi taman yang luas itu!
Buat emak, anak emak ni sihat-sihat aje di sini 🙂 Sampaikan salam Ngah buat Tok Halimah dan ucapkan Selamat Hari Lahir yang ke-73 buat Tok hari esok ya!
Posted on January 16th, 2008 by Sarah  |  43 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)